Pooled ei  vaidle, et Harju Maakohtu 29. mai 2008. a kompromissimääruse p 4 järgseks tähtpäevaks, 29. maiks 2009 kinnistuid ei jagatud, seega tekkis kostjal 200 000 krooni suuruse leppetrahvi nõudmise õigus. Põhjendatud ei ole hageja väide, et müügilepingu p 5.2 järgi tekkis leppetrahvi tasumise kohustus alles 15 päeva pärast tähtaega (29. mail). Samuti ei saa teha järeldust, et leppetrahvi nõue tekib üksnes siis, kui lepitakse kokku täiendavas tähtajas. Pooled ei vaidle, et kostja on tasunud lepingu alusel ettemaksu 160  000 krooni, mis tuleb VÕS § 189 lg 1 alusel kostjale tagastada. Seega on kostjal hageja vastu 360 000 krooni suurune nõue ja kostjal on õigus keelduda eelmärgete kustutamisest kuni tema nõude rahuldamiseni.